Školský rok 2022/2023
Oblastná súťaž žiakov základných škôl
zo slovenského jazyka a jazykovej kultúry
8. ročník

1.	Doplň vynechané písmená.

    Veľmi často sa stáva, že zákazníc___ internetov___ch obchodo___ si prídu pred kúpo___ v___skúšať tovar do kamenného o___chodu, potom od___du a doma si tovar ob___ednajú v internetovom obchode. T___, ktor___ hovoria, že klas___cké obchod___ úplne zm___znú z naš___ch ul___c, sa však m___lia. Možno sa im nebude dariť tak dobre ako v m___nulosti, ale internetové obchod___ ich určite nenahradia.  

2.  Dopíš údaje na čiary tak, aby odpoveď bola správna. 
     Bratia Konštantín (Cyril) a Metod v roku _____ prišli na územie Veľkej Moravy a priniesli prvý  slovanský spisovný jazyk a prvé slovanské písmo. Prvý slovanský spisovný jazyk sa volal _____________________.
                                                                                                         
3. Zakrúžkuj písmeno pred riadkom, v ktorom sú len odvodené slová príponou. 
    a) vetrík, školník, prevariť, zapísať 
    b) školiť, ženička, knihovník, nadstavba
    c) stromček, kamienok, bratov, dejepis
   d) husička, dlanisko, trávička, skladník   
 
4. V dvojiciach slov prečiarkni nesprávne napísané slovo.
    vojak – voják           diskusia – diskúsia       posilovňa – posilňovňa     futbalista – fudbalista                    
    zahrada – záhrada       môžem – móžem    kôli – kvôli  zľakol sa – zľakól sa    

5. Srbské slová prelož do slovenčiny.
    šešir         _______________           stručnjak   ___________________
   rukomet   ________________          aerodrom   ___________________

6. Ktorý básnický prostriedok je použitý v nasledujúcej vete? Napíš na čiaru.

   Hryzie ho svedomie, že sa včera správal nepekne v spoločnosti svojich kamarátov. 
________________________

7. Ku každému slovu cudzieho pôvodu v ľavom stĺpci priraď číslo z pravého stĺpca tak, aby vysvetlenie bolo správne. (Pozor, o dve vysvetlenia sú viac!)
a) interview      ____                                             1. hluk pri výbuchu alebo výstrele                                               
b) lexikografia  ____                                             2. rozhovor novinára s významnou osobou 
určený pre verejnosť 
c) fenomén     ____                                       3. teória i prax spracúvania slovnej zásoby  jazyka v slovníkoch
d) meditácia      ____                                             4. porušenie zákona alebo mravných zásad
                                                                                5. rozjímanie, uvažovanie, premýšľanie 
                                                                                6. ten, kto mimoriadne vyniká

8. Urč druh súvetia. Do školy priniesol vypracovaný model, ba dokonca aj ponúkol spolužiakom rady. Zakrúžkuj písmeno pred správnou odpoveďou. 
   a) priraďovacie súvetie stupňovacie
   b) podraďovacie súvetie s vedľajšou vetou  predmetovou
   c) priraďovacie súvetie zlučovacie
   d) podraďovacie súvetie s vedľajšou vetou  príslovkovou príčiny
     
9.  Urč a napíš gramatické kategórie podčiarknutých podstatných mien v uvedenej vete. 
     Úzky chodník v parku je dobre vybavený informačnými tabuľami. 
     v parku –      ____________________ , ____________________, __________________ 
     tabuľami –    _____________________, ____________________ , __________________

10. Urč vo vete vetné členy. Naša učiteľka stojí s veľkou knihou v ruke pred tabuľou. 
      naša         _____________________________
      učiteľka   _____________________________
      stojí         _____________________________ 
      veľkou   _____________________________
      knihou    _____________________________ 
      v ruke     ______________________________
      pred tabuľou ____________________________

11. Podčiarkni vo vete zámeno a urč druh. 
      a) Požiadali ma o vysvetlenie.                           ______________________
      b) Ktorý chlieb je najzdravší a najvýživnejší?  _______________________      
      c) V diaľke vidím náš dom.                               _______________________
      d) Chlapci pri ohrade stáli sami.                        _______________________

12. Urč osobu, číslo, čas, spôsob, rod a vid podčiarknutého slovesa vo vete: 
      
      Keď prišiel k tomu miestu, mláďat tam nebolo. 
      
      osoba – _________________,  číslo – _______________, čas – ___________________
      spôsob – _____________________ ,  rod – _________________ , vid – ____________

13. Za vetou, ktorá je jednočlenná, napíš písmeno J a za dvojčlennou vetou písmeno D. 
     a) Ozaj, čo máš na mysli?         ______   
     b) Včera sa veľmi blýskalo.      _____ 
     c) Môžete ísť pomaly domov.   _____ 
     d) O podvode sa hovorí ťažko. _____ 

14. Zakrúžkuj písmeno pred  dvoma podraďovacími súvetiami. 
      a) Napoludnie sa obloha zatiahla a večer už začalo pršať.
      b) Naučili sme sa, ako sa pečú koláče.
      c) Príďte k nám aj zajtra, oslavujeme narodeniny.
      d) Odišli sme s otcom do hory nasekať dreva.
      e) Povedz mu, aby počkal.

15. Urč druh vety podľa obsahu a podľa zloženia: Ale akože sa bude dívať na to, keď sa chlapi kúpu? Zakrúžkuj písmeno pred správnou odpoveďou. 
      a) zvolacia veta; jednoduché súvetie
      b) opytovacia veta; jednoduchá rozvitá
      c) opytovacia veta; jednoduché súvetie
      d) oznamovacia veta; jednoduchá rozvitá

16. Urč slohový postup v ukážke. 
Ježko obyčajný je zviera z čeľade ježkovitých. Bežný ježko vyzerá dostatočne malý, pretože jeho veľkosť je malá. Toto ostnaté zviera má dĺžku tela 20-30 cm a veľmi krátky chvost 3 cm, ktorý je pod kožuchom neviditeľný. Telesná hmotnosť ježka obyčajného je 
700-800 g. Samice sú o niečo väčšie ako samce. Ježko má malé uši, ktorých dĺžka je 3 cm. 
Podľa /skolko-kolyuchek (upravené)
 V ukážke je _____________________ slohový postup.

17. Frazeologizmus ukázať niekomu dvere znamená
     a) ukázať niekomu vchod. 
     b) nenájsť dvere.
     c) vyhodiť niekoho von.
     d) pochváliť sa novými dverami.
             
18. Pozorne si prečítaj uvedený text.

       Jednou z najznámejších a najpopulárnejších pranostík je nepochybne výpoveď Medardova kvapka štyridsať dní kvapká. Patrí do rozsiahlej skupiny pranostík s tematikou počasia.
      Sviatok sv. Medarda pripadá na 8. júna. Sv. Medard bol biskup vo francúzskom meste Noyone. Podľa cirkevnej legendy ho ako malého chlapca zastihla na poli prudká búrka a od úplného premoknutia ho rozprestretými krídlami ochránil orol, ktorý sa zniesol z oblohy. Ľudia sa začali k nemu obracať ako k ochrancovi pred zlým počasím. Preto sa sv. Medard stal patrónom sedliakov a vinohradníkov. 
Jana Skladaná: Ukryté v slovách 

Zakrúžkuj písmeno pred tou vetou, ktorá správne vyplýva z textu.

a) Výpoveď Medardova kvapka štyridsať dní kvapká zaraďujeme k porekadlám.
b) Svätý Medard bol anglický biskup považovaný za ochrancu pred zlým počasím.
c) Svätý Medard bol považovaný za ochrancu sedliakov a vinohradníkov.
d) Podľa legendy svätý Medard ochránil chlapca od prudkého dažďa. 

Skontroloval: _______________________________    Počet bodov: ____________________

Školský rok 2022/2023
Oblastná súťaž žiakov základných škôl
zo slovenského jazyka a jazykovej kultúry
8. ročník
RIEŠENIE

1. Veľmi často sa stáva, že zákazníci internetových obchodov si prídu pred kúpou vyskúšať tovar do kamenného obchodu, potom odídu a doma si tovar objednajú v internetovom obchode. Tí, ktorí hovoria, že klasické obchody úplne zmiznú z našich ulíc, sa však mýlia. Možno sa im nebude dariť tak dobre ako v minulosti, ale internetové obchody ich určite nenahradia.  
    Za všetko správne 2 body, s dvoma chybami 1 ˝ bodu, s 3-4 chybami 1 bod, s 5-6 chybami  ˝ bodu. 

2.  Bratia Konštantín (Cyril) a Metod v roku 863 prišli na územie Veľkej Moravy a priniesli prvý   slovanský spisovný jazyk a prvé slovanské písmo. Prvý slovanský spisovný jazyk sa volal staroslovienčina. 
     Za všetko správne 1 bod, s 1 chybou ˝ bodu.

3.  d) husička, dlanisko, trávička, skladník    
     Za správnu odpoveď 1 bod.

4. vojak – voják           diskusia – diskúsia       posilovňa – posilňovňa     futbalista – fudbalista                    
    zahrada – záhrada        môžem – móžem    kôli – kvôli  zľakol sa – zľakól sa   
    Za všetko správne 1 bod, s 1-2 chybami ˝ bodu.

5.     šešir  – klobúk                 stručnjak – odborník
        rukomet  – hádzaná         aerodrom  – letisko
    Za všetko správne 1 bod, s 1-2 chybami ˝ bodu.

6. metafora
    Za správnu odpoveď 1 bod.

7.   a) interview      __2.__                                          1. hluk pri výbuchu alebo výstrele                                               
b) lexikografia  __3.__                                          2. rozhovor novinára s významnou osobou 
určený pre verejnosť 
c) fenomén     __6.__                                    3. teória i prax spracúvania slovnej zásoby  jazyka v slovníkoch
d) meditácia      __5.__                                            4. porušenie zákona alebo mravných zásad
                                                                                5. rozjímanie, uvažovanie, premýšľanie 
                                                                                6. ten, kto mimoriadne vyniká
                                                                                 
    Za všetko správne 1 bod, s 1-2 chybami ˝ bodu.

8.  a) priraďovacie súvetie stupňovacie
      Za správnu odpoveď 1 bod.

9. v parku –  mužský (rod), jednotné číslo (sg. j. č.), lokál /L (5. pád) 
    tabuľami – ženský (rod), množné číslo (pl. m. č.), inštrumentál/I (6. pád)    
    Za všetko správne 1 bod, s 1-2 chybami ˝ bodu.

10. naša        – prívlastok
      učiteľka  – podmet
      stojí        – prísudok 
      veľkou    – prívlastok
      knihou     – predmet
      v ruke      – príslovkové určenie miesta
      pred tabuľou – príslovkové určenie miesta
    Za všetko správne 2 body, s 1 chybou 1 ˝ bodu, s 2 chybami 1 bod, s 3 chybami ˝ bodu. 

11. a) Požiadali ma o vysvetlenie.                             osobné (zámeno)
      b) Ktorý chlieb je najzdravší a najvýživnejší?    opytovacie (zámeno)     
      c) V diaľke vidím náš dom.                                 privlastňovacie (zámeno)
      d) Chlapci pri ohrade stáli sami.                          vymedzovacie (zámeno)
     Za všetko správne 1 bod, s 1-2 chybami ˝ bodu.

12.  osoba – tretia/3.,    číslo – jednotné/sg. j. č.,    čas – minulý,  
       spôsob – oznamovací,  rod – činný, vid – dokonavý
      Za všetko správne 1 bod, s 1-2 chybami ˝ bodu.

13. a) Ozaj, čo máš na mysli?         ___ D __   
      b) Včera sa veľmi blýskalo.       ___ J __ 
      c) Môžete ísť pomaly domov.    ___ D __ 
      d) O podvode sa hovorí ťažko.  ___ J __ 
      Za všetko správne 1 bod, s 1 chybou ˝ bodu.

14. b) Naučili sme sa, ako sa pečú koláče.
      e) Povedz mu, aby počkal.
         Za dve správne odpovede 1 bod, za jednu správnu odpoveď ˝ bodu.

15. c) opytovacia veta; jednoduché súvetie      
      Za správnu odpoveď 1 bod.

16. V ukážke je opisný slohový postup.
     Za správnu odpoveď 1 bod.

17. c) vyhodiť niekoho von.  
      Za správnu odpoveď 1 bod.

18. c) Svätý Medard bol považovaný za ochrancu sedliakov a vinohradníkov.
          Za správnu odpoveď 1 bod.